text: Forfatterskole for unge: Angsten for det hvide papir eksisterer ikke her 
  08 august 2017 kl. 15.40
  Der er rift om det blanke papir i disse dage i Sønderborg. Der afholdes nemlig forfatterskole for de helt unge med skrivedrømme. 
  Det ville være noget af det største, jeg kunne opnå - at få en historie udgivet. Ja, og blive accepteret af forlagene.15-årige Astrid Trettwik Petersen og 14-årige Anna Girard Madsen er lige nu igang med at dyrke en af de aktiviteter, der egner sig rigtig godt til det danske sommervejr.
  De er taget på forfatterskole - et af de første skridt på vejen mod et liv i litteraturen.
  Astrid Trettwik Petersen, 15-årig forfatterspire, Sønderborg: "Det ville være noget af det største, jeg kunne opnå - at få en historie udgivet. Ja, og blive accepteret af forlagene."
  Astrid og Anna har store drømme. De vil være forfattere - gerne på fuld tid. 
  - Det ville være noget af det største, jeg kunne opnå - at få en historie udgivet. Ja, og blive accepteret af forlagene, fortæller Astrid.
  De håber begge, at deres navne en dag står på ryggen af en bog.
  - Altså, jeg håber at lave en historie som er spændende, og som folk gerne vil læse. Ja, en god fortælling, siger Anna.
  Drømmen jagter de i den her uge på forfatterskolen her på biblioteket i Sønderborg. Hver dag får de undervisning af forfatter L.G. Jensen.
  L. G. Jensen, forfatter, Aarhus: "Det handler om at finde sin egen stemme"
  - Det handler om at finde sin egen stemme, fortæller L. G. Jensen.
  Hver dag skriver forfatteraspiranterne lystigt på deres eget projekt. Forfatterskolen handler også om at lære andre med samme interesse at kende, så de kan hjælpe hinanden.
  - Tit når man skriver, så har man hovedet så langt oppe i røven, så man ikke kan se andre end sig selv. Der skal historien ud til nogle andre, så de kan sige, historien skal den her vej, siger den erfarne forfatter.
  De ni - måske - kommende forfattere drømmer videre de næste dage, selvom de godt ved, der er lang vej igen.
  - Altså jeg ved godt, jeg er Astrid, og jeg er ikke Rowling (forfatteren til Harry Potter, red.).
  